Žocene
Žocene (lībiešu: Žūokkilā), agrāk arī Žociems, ir apdzīvota vieta Talsu novada Rojas pagastā. Izvietojusies pagasta ziemeļdaļā Rīgas līča un Rojas upes krastā pie autoceļa P131 7 km no pagasta centra Rojas, 44 km no novada centra Talsiem un 168 km no Rīgas. 1851. gadā Žocenē Broku mājās tika ierīkota skola. Ciemā atrodas atpūtas un sporta komplekss „Dzintarkrasts”. Uz ziemeļiem no ciema atrodas Ģipkas dabas liegums.